приложение. Страните се договарят да определят заедно условията и реда за предаването на данните с оглед на това системата да започне да функционира възможно най-бързо. Либерия уведомява Съюза веднага щом условията за този преход са изпълнени. От датата на предаването на тази информация страните се договарят за двумесечен срок, в който системата да започне да се прилага ефективно.
 Тримесечни декларации за улова
 17.
 До въвеждането на системата за електронно деклариране на улова, предвидена в точка 16, държавите — членки на Съюза съобщават на Европейската комисия най-късно 15 календарни дни след края на всяко тримесечие тонажа на улова от изтеклото тримесечие, валидиран от националните им администрации и потвърден от посочените в точка 13 научни институти. Научните институти анализират данните за улова като сравняват наличните данни от риболовните дневници с тези от декларациите за разтоварване, декларациите за продажба и, ако има такива, от докладите от научни наблюдения. Въз основа на това Съюзът изготвя за всеки кораб, на който е разрешено да извършва риболов в риболовната зона на Либерия, тримесечна декларация за улова с разбивка по видове и месеци, в съответствие с образеца в допълнение 8 към настоящото приложение.
 18.
 Обобщените данни от риболовните дневници се считат за временни до изпращането от страна на Съюза на окончателния размер на таксите съгласно точка 23.
 Окончателен размер на таксите
 19.
 До въвеждането на системата за електронно деклариране на улова, предвидена в точка 16, държавите членки съобщават на Европейската комисия най-късно до 15 май всяка година тонажа на улова от изтеклата година, валидиран от националните им администрации и потвърден от посочените в точка 13 научни институти.
 20.
 Научните институти анализират данните за улова като сравняват наличните данни от риболовните дневници с тези от декларациите за разтоварване, декларациите за продажба и, ако има такива, от докладите от научни наблюдения.
 21.
 Научните институти на Съюза съобщават на БНР методиката, използвана от тях при анализа на нивото и състава на улова в риболовната зона на Либерия.
 22.
 Въз основа на декларациите за улова, посочени в точка 19, Съюзът изготвя за всеки кораб, на който през изтеклата година е било разрешено да извършва риболов в риболовната зона на Либерия, окончателния размер на таксите, дължими от съответния кораб за неговите риболовни рейсове през предходната календарна година.
 23.
 Чрез държавите членки Съюзът съобщава този окончателен размер на таксите едновременно на Либерия и на корабособствениците преди 30 юни на текущата година.
 24.
 Либерия потвърждава на Съюза получаването му и може да поиска от Съюза разясненията, които счита за нужни. В такъв случай Съюзът се обръща към националните администрации на държавите на знамето и към научните институти на Съюза и прави всичко необходимо, за да предостави на Либерия цялата нужна допълнителна информация. Когато е приложимо, може да бъде организирано специално съвместно научно заседание с цел разглеждане на данните от улова и на методите, използвани при сравняването на информацията.
 25.
 Либерия може да оспори окончателната годишна декларация за улова и окончателния размер на таксите в срок от 30 календарни дни след съобщението съгласно точка 24 въз основа на писмени доказателства. В случай на несъгласие страните